32000R2072
L 246/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2072/2000 НА КОМИСИЯТА
от 29 септември 2000 година
за изменение на Регламент (ЕО) № 1898/97 относно определяне на правила за прилагане в сектора на свинскoто месо на режима, предвиден в Регламент (ЕО) № 3066/95 на Съвета и за отмяна на Регламенти (ЕИО) № 2698/93 и (ЕО) № 1590/94, и за изменение на Регламент (ЕО) № 1585/2000 относно определяне на степента, до която могат да се приемат заявления за издаване на вносни лицензии, подадени през юли 2000 година, за някои продукти от свинско месо в рамките на режима, предвиден в споразуменията, сключени от Общността с Република Полша, Република Унгария, Чешката република, Словакия, България и Румъния
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1727/2000 на Съвета от 31 юли 2000 г. относно въвеждане на някои отстъпки под формата на тарифни квоти на Общността за някои селскостопански продукти и предвиждащ като самостоятелна и преходна мярка адаптирането на някои селскостопански отстъпки, предвидени в Европейското споразумение за асоцииране на Унгария (1), и по-специално член 1, параграф 3 от него,
като има предвид, че:
(1)
Регламент (ЕО) № 1898/97 на Комисията (2), изменен с Регламент (ЕО) № 618/98 (3), определя правилата за прилагане в сектор свинско месо на режима, предвиден в европейските споразумения за асоцииране. Необходимо е той бъде изменен в съответствие с разпоредбите относно продуктите от свинско месо на Регламент (ЕО) № 1727/2000.
(2)
Възстановяването на вносните мита за продуктите, изброени в част А от приложение I към Регламент (ЕО) № 1898/97, във вида му преди влизането в сила на настоящия регламент, внесени по силата на лицензиите, използвани от 1 юли 2000 г., се извършва в съответствие с членове 878-898 от Регламент (ЕИО) № 2454/93 на Комисията от 2 юли 1993 г. относно определяне на разпоредби за прилагането на Регламент (ЕИО) № 2913/92 на Съвета за създаване на Митнически кодекс на Общността (4), последно изменен с Регламент (ЕО) № 1602/2000 (5).
(3)
За да се осигури подходящо управление на количествата, е нужно да се определи краен срок на валидност на лицензиите в края на всяка квотна година.
(4)
С оглед да се улесни търговията със свинско месо и да се хармонизира размерът на гаранциите за вносните лицензии в сектора на месото, следва да се преразгледа размерът на гаранцията, предвиден в Регламент (ЕО) № 1898/97.
(5)
Настоящият регламент следва да се прилага от 1 юли 2000 г., паралелно с Регламент (ЕО) № 1727/2000.
(6)
Регламент (ЕО) № 1585/2000 на Комисията (6) определя наличните количества в съответствие с Регламент (ЕО) № 1898/97 за периода от 1 октомври до 31 декември 2000 г. Същият следва да бъде изменен, така че да съответства на новите годишни количества, посочени в приложение I към настоящия регламент.
(7)
Мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1898/97 се изменя, както следва:
1.
Заглавието се заменя със следния текст:
„относно определяне на правилата за прилагане в сектора на свинскoто месо на режима, предвиден в Регламенти (ЕО) № 1727/2000 и (ЕО) № 3066/95 на Съвета и за отмяна на Регламенти (ЕИО) № 2698/93 и (ЕО) № 1590/94“.
2.
Първа алинея от член 1 се заменя със следния текст:
„Всеки внос в Общността, извършван в рамките на режима, установен с Регламенти (ЕО) № 1727/2000 и (ЕО) № 3066/95, на продукти от групи 1, 2, 3, 4, H1, 5, 6, 7, 8, 9, 10/11, 12/13, 14, 15, 16 и 17, предвидени в приложение I към този регламент, се подчинява на изискването за представяне на вносна лицензия.“
3.
Член 5 се заменя със следния текст:
„Член 5
За целите на прилагането на член 21, параграф 2 от Регламент (ЕИО) № 3719/88 вносните лицензии са със срок на валидност сто и петдесет дни, считано от действителната им дата на издаване.
Въпреки това срокът им на валидност изтича на 30 юни в годината на издаването им.
Вносните лицензии са непрехвърляеми.“
4.
Член 6 се заменя със следния текст:
„Член 6
Заявленията за издаване на вносни лицензии за всички продукти, посочени в член 1, се придружават от внасяне на гаранция в размер на 20 EUR на 100 кг.“
5.
Част А от приложение I се заменя с приложение I към настоящия регламент.
Член 2
Приложение II към Регламент (ЕО) № 1585/2000 се заменя с приложение II към настоящия регламент.
Член 3
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 юли 2000 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 септември 2000 година.